b'\n_START_ARTICLE_\nTriptih\n_START_PARAGRAPH_\nTriptih (iz gr\xc5\xa1kega pridevnika \xcf\x84\xcf\x81\xce\xaf\xcf\x80\xcf\x84\xcf\x85\xcf\x87\xce\xbf\xce\xbd \'tri-kratno\', iz tri \'tri\' in ptysso \'prepogniti" ali ptyx \'pregib\') je umetni\xc5\xa1ko delo (obi\xc4\x8dajno tabelno slikarstvo), ki je razdeljeno na tri dele, oziroma izdelano na treh plo\xc5\xa1\xc4\x8dah, ki so s te\xc4\x8daji spojene skupaj, da se lahko zlo\xc5\xbeijo (zaprejo ali odprejo). Zato je to vrsta poliptiha, izraz za vsa dela na ve\xc4\x8d plo\xc5\xa1\xc4\x8dah. Srednja plo\xc5\xa1\xc4\x8da je obi\xc4\x8dajno najve\xc4\x8dja in je obdana z dvema manj\xc5\xa1ima sorodnima deloma, obstajajo pa tudi triptihi enakih velikih plo\xc5\xa1\xc4\x8d._NEWLINE_Oblika se lahko uporablja tudi za obesek pri nakitu.\n_START_SECTION_\nV umetnosti\n_START_PARAGRAPH_\nTriptih izhaja iz zgodnje kr\xc5\xa1\xc4\x8danske umetnosti in je bil priljubljen standardni format za oltarne slike od srednjega veka dalje. Njegovo geografsko obmo\xc4\x8dje je od vzhodnih bizantinskih cerkva do keltskih cerkva na zahodu. Renesan\xc4\x8dni slikarji, kot sta Hans Memling in Hieronymus Bosch sta uporablja ta model. Uporabljali so ga tudi kiparji. Triptih je omogo\xc4\x8dal tudi enostaven prevoz._NEWLINE_Od gotike dalje, tako v Evropi in drugod, so bile oltarne podobe v cerkvah in katedralah pogosto v obliki triptiha. Katedrala z oltarnim triptihom je na primer Llandaff,.Katedrala Na\xc5\xa1e Gospe v Antwerpnu, Belgija, ki ima dva Rubensova primera in Notre Dame de Paris, ki ima primer uporabe triptiha v arhitekturi. V \xc5\xa1tevilnih cerkvah lahko vidimo tudi obliko vitra\xc5\xbea. \xc4\x8ceprav je najve\xc4\x8dkrat uporabljena oblika oltarni nastavek, so triptihi izven tega konteksta nekateri izmed najbolj znanih primerov, kot so dela Hieronymus Bosch, Max Beckmanna, in Francis Bacona.\n_START_SECTION_\nV fotografiji\n_START_PARAGRAPH_\nFotografski triptih je skupen slog uporabe v sodobni komercialni umetnosti. Fotografije so obi\xc4\x8dajno urejene brez povezave med posameznimi slikami. Delo je lahko sestavljeno iz posameznih slik, ki so variante na temo ali je ena ve\xc4\x8dja slika razdeljena na tri dele.'